**Ministru kabineta noteikumu projekta „Grozījumi Ministru kabineta 2016. gada   
20. decembra noteikumos Nr. 831 “Kārtība, kādā akreditē izglītības iestādes, eksaminācijas centrus un citas Izglītības likumā noteiktās institūcijas, vispārējās un profesionālās izglītības programmas un novērtē valsts augstskolu vidējās izglītības iestāžu, valsts un pašvaldību izglītības iestāžu vadītāju profesionālo darbību””   
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2016. gada 20. decembra noteikumos Nr. 831 “Kārtība, kādā akreditē izglītības iestādes, eksaminācijas centrus un citas Izglītības likumā noteiktās institūcijas, vispārējās un profesionālās izglītības programmas un novērtē valsts augstskolu vidējās izglītības iestāžu, valsts un pašvaldību izglītības iestāžu vadītāju profesionālo darbību”” (turpmāk – MK noteikumu projekts) izstrādāts ar mērķi precizēt un uzlabot akreditācijas un izglītības iestāžu vadītāju profesionālās darbības novērtēšanas norises kārtību.  MK noteikumu projekts stājas spēkā nākamajā dienā pēc publicēšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts izstrādāts, pamatojoties uz Izglītības likuma 14. panta 8., 11. un 12.1 punktu, 27. panta pirmo daļu, 30. panta 4.1 daļu, 33. panta trešo daļu, Vispārējās izglītības likuma 4. panta 1. punktu, Profesionālās izglītības likuma 7. panta 7. punktu un 29. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projektā precizēta norāde, uz kāda likuma pamata Ministru kabineta 2016. gada 20. decembra noteikumi Nr. 831 “Kārtība, kādā akreditē izglītības iestādes, eksaminācijas centrus un citas Izglītības likumā noteiktās institūcijas, vispārējās un profesionālās izglītības programmas un novērtē valsts augstskolu vidējās izglītības iestāžu, valsts un pašvaldību izglītības iestāžu vadītāju profesionālo darbību” (turpmāk – MK noteikumi Nr. 831) izdoti, kā arī MK noteikumu Nr. 831 nosaukumu paredzēts izteikt jaunā redakcijā: “Izglītības iestāžu, eksaminācijas centru, citu Izglītības likumā noteiktu institūciju, vispārējās un profesionālās izglītības programmu akreditācijas un izglītības iestāžu vadītāju profesionālās darbības novērtēšanas kārtība”.  2016. gada 23. novembrī tika pieņemti grozījumi Izglītības likumā, nosakot, ka izglītības iestāžu vadītāju novērtēšana jāveic visās izglītības iestādēs, tai skaitā privātpersonu dibinātās izglītības iestādēs. 2017. gada 1. janvārī stājās spēkā minētie grozījumi un Izglītības likuma 14. panta 12.1 punkts un  30. panta 4.1 daļa nosaka, ka izglītības iestāžu (izņemot augstskolas un koledžas) vadītāju profesionālā darbība tiek novērtēta Ministru kabineta noteiktajā kārtībā. Izglītības iestāžu vadītāju novērtēšanas rezultāti tiek izmantoti par pamatu lēmumam par izglītības iestādes vadītāja atbilstību vai neatbilstību ieņemamajam amatam, un tos var ņemt vērā, veicot izglītības iestādes vadītāja materiālo stimulēšanu.  Šobrīd spēkā esošie MK noteikumi Nr. 831 neparedz privātpersonu dibināto izglītības iestāžu vadītāju profesionālās darbības novērtēšanu (turpmāk – izglītības iestādes vadītāja novērtēšana). Lai nodrošinātu Izglītības likumā  14. panta 12.1 punktā un 30. panta 4.1 daļā noteikto, ar MK noteikumu projektu MK noteikumu Nr. 831 1.5. apakšpunktu, paredzēts iekļaut arī privātpersonu dibināto izglītības iestāžu vadītāju novērtēšanu. Ar MK noteikumu projektu paredzēts, ka citu Izglītības likumā noteikto institūciju, interešu un pieaugušo neformālo izglītības iestāžu vadītāju novērtēšana netiks veikta.  Vienlaikus ar MK noteikumu projektu ir paredzēts pilnveidot šobrīd spēkā esošo MK noteikumu Nr. 831 redakciju.  Pašreiz Izglītības iestāžu reģistrā reģistrēta 881 privātpersonu dibinātā izglītības iestāde. Privātpersonu dibināto izglītības iestāžu vadītāju novērtēšana identiski kā valsts augstskolu vidējās izglītības iestāžu, valsts un pašvaldību izglītības iestāžu vadītāju novērtēšana notiks reizi sešos gados kopā ar kārtējo akreditāciju. Privātpersonas dibinātas izglītības iestādes vadītāju, kurš stājies amatā pirmo reizi, vērtēs divu gadu laikā, bet ne ātrāk kā pēc sešiem mēnešiem no stāšanās amatā. Privātpersonu dibināto pirmsskolas izglītības iestāžu vadītāju novērtēšana uzsākta 2018. gadā un tiks veikta sešu gadu laikā.  Atbilstoši Izglītības likuma 36. panta pirmajā daļā noteiktajam pirmsskolas izglītības programmas ir tiesīgas īstenot arī interešu izglītības iestādes. Tādējādi ar MK noteikumu projektu paredzēts MK noteikumu Nr. 831  1.5. apakšpunktā noteikt, ka tostarp tiks veikta izglītības iestāžu, kuras īsteno pirmsskolas izglītības programmu, vadītāju profesionālās darbības novērtēšana.  MK noteikumu Nr. 831 3. punktā paredzēts, ka akreditācijas process tiek uzsākts pēc Izglītības kvalitātes valsts dienesta (turpmāk – dienests) iniciatīvas, noslēdzot ar izglītības iestādes vai eksaminācijas centra dibinātāju līgumu par akreditācijas laiku un norisi. Šādā gadījumā izglītības iestādes vai eksaminācijas centra vadītājam nav jāiesniedz dienestā akreditācijas iesniegums. Tādējādi tiktu vienkāršota akreditācijas procesa organizēšana, kā arī mazināts birokrātiskais slogs izglītības iestādēm un eksaminācijas centriem, īpaši dibinātājiem, kuriem ir vairākas izglītības iestādes. Vienlaikus izglītības iestādei un eksaminācijas centram saglabāta iespēja pieteikties uz akreditāciju, iesniedzot dienestā akreditācijas iesniegumu. Šāds regulējums paredzēts jaunām izglītības iestādēm un eksaminācijas centriem (iepriekš nav bijusi akreditācija) un tām izglītības iestādēm, kuras piesaka dienestā akreditācijai licencētas jaunas izglītības programmas. Ievērojot Izglītības likuma 28.pantā noteikto izglītības iestāžu patstāvību, MK noteikumu Nr. 831 3. punkta redakcijā netiek noteikts termiņš akreditācijas iesnieguma iesniegšanai dienestā, jo ir paredzēts, ka par plānoto akreditācijas laiku dienests informēs izglītības iestādes un eksaminācijas centra dibinātāju, noslēdzot ar to līgumu par akreditāciju.  Lai dokumentiem būtu juridiskais spēks, izglītības iestādēm un eksaminācijas centriem jāsagatavo dokumentus saskaņā ar Dokumentu juridiskā spēka likumā, Ministru kabineta 2010. gada 28. septembra noteikumos Nr. 916 “Dokumentu izstrādāšanas un noformēšanas kārtība” (turpmāk – MK noteikumi Nr. 916), kā arī MK noteikumu Nr. 831 1. un 2. pielikumā noteikto. Tādējādi ar MK noteikumu projektu paredzēts MK noteikumu Nr. 831 3. un  4. punktā svītrot prasību dokumentus noformēt atbilstoši MK noteikumu  Nr. 831 un dokumentu izstrādāšanas un noformēšanas prasībām.  Lai taupītu laiku un citus resursus, akreditācijas organizēšanas procesā izglītības iestādei vai eksaminācijas centram nav jāiesniedz dienestā pašnovērtējuma ziņojums papīra formā. Tā pieejamību izglītības iestāde vai eksaminācijas centrs nodrošina savā vai dibinātāja tīmekļvietnē, un to dibinātājs saskaņo pirms akreditācijas ekspertu komisijas darba sākuma izglītības iestādē vai eksaminācijas centrā. Atbilstoši MK noteikumiem  Nr. 916 187. punktā noteiktajam dokumentu saskaņo, parakstoties uz saskaņojamā dokumenta, parakstot rīkojuma dokumentu, ar kuru saskaņo attiecīgo dokumentu vai pieņemot lēmumu koleģiālās institūcijas sēdē, kurā saskaņo dokumentu. Turklāt, piemēram, elektroniskā formā sagatavotu pašnovērtējuma ziņojumu dibinātājs var saskaņot ar elektronisko parakstu. Ja izglītības iestādei ir vairāki dibinātāji, pašnovērtējuma ziņojumu saskaņo pilnvarotais dibinātājs. Par izglītības iestādes un eksaminācijas centra pašnovērtējuma ziņojuma saskaņojumu ar dibinātāju akreditācijas ekspertu komisija pārliecinās, pārbaudot pašnovērtējuma ziņojuma saskaņojuma esamību.  Ar MK noteikumu projektu paredzēts svītrot no MK noteikumu Nr. 831  6. punkta tiesiskā regulējuma izglītības iestādes, eksaminācijas centra vadītāja vai dibinātāja tiesības precizēt akreditācijas iesniegumu, ja tas nav sagatavots atbilstoši MK noteikumu Nr. 831 prasībām. Akreditācijas iesniegumu dienests izvērtē pēc būtības un atbilstoši MK noteikumu Nr. 831 6. punktam, ja dienestam nepieciešama papildu informācija, tad izglītības iestādes, eksaminācijas centra vadītājs vai dibinātājs nodrošina tās iesniegšanu dienestā rakstveidā 10 darbdienu laikā no pieprasījuma saņemšanas dienas.  Personas tiesības tapt uzklausītai ir viens no būtiskākajiem administratīvā procesa principiem, jo iestādei (dienestam) ir pienākums objektīvi noskaidrot visus lietas apstākļus, tostarp, uzklausīt izglītības iestāžu un eksaminācijas centru vadītāju viedokli saistībā ar akreditāciju un izglītības iestādes vadītāja novērtēšanu. Ar MK noteikumu projektu MK noteikumu Nr. 831 16. un  52. punktā paredzēts, ka izglītības iestādes vai eksaminācijas centra vadītājs var iesniegt septiņu darbdienu laikā dienestam iebildumus par akreditācijas ekspertu komisijas ziņojumu. Ar MK noteikumu projektu MK noteikumu  Nr. 831 16. un 52. punktā netiek paredzēts termiņš, kādā akreditācijas ekspertu komisijas vadītājs ekspertu komisijas ziņojumu vai izglītības iestādes vadītāja novērtēšanas ziņojumu nosūta izglītības iestādes vai eksaminācijas centra vadītājam un iesniedz dienestā. Slēdzot ar akreditācijas ekspertu komisijas vadītāju uzņēmuma līgumu par akreditācijas ekspertu komisijas vadītāja pienākumu veikšanu, dienests minētos termiņus attiecīgi paredzēs uzņēmuma līguma nosacījumos.  Ar MK noteikumu projektu MK noteikumu Nr. 831 16. un 52. punktā paredzēts, ka akreditācijas ekspertu komisijas ziņojumu paraksta tās komisijas vadītājs, kura pienākums ir saskaņot akreditācijas ekspertu komisijas ekspertu viedokļus un izvērtēt izglītības iestādes vai eksaminācijas centra sniegto informāciju. Ar MK noteikumu projektu paredzēts, ka akreditācijas ekspertu komisijas ziņojuma tekstu akreditācijas ekspertu komisijas eksperti saskaņos elektroniskās sarakstes veidā. Akreditācijas ekspertu komisijas vadītājs parakstītu ziņojumu iesniegs dienestā, līdz ar to mazināsies administratīvais slogs, jo akreditācijas ekspertu komisijas eksperti savus pienākumus veiks tikai izglītības iestādē, un nebūs nepieciešams speciāli ierasties Rīgā (dienestā), tikai lai parakstītu akreditācijas ekspertu komisijas ziņojumu. Lielākā daļa akreditācijas ekspertu komisijas ekspertu dzīvo ārpus Rīgas, parasti šim braucienam speciāli jāvelta visa diena. Tas ir papildu apgrūtinājums, jo visi akreditācijas ekspertu komisijas eksperti strādā izglītības iestādēs vai citā pamatdarbā, tādējādi jāvienojas ar izglītības iestādes vadītāju par mācību stundu aizvietošanu vai jāvienojas ar darba devēju par brīvdienu. Akreditācijas ekspertu komisijas ekspertam šobrīd ir neadekvāti daudz laika jāpavada ceļā, kas ir uzskatāms par nelietderīgu cilvēka resursu izmantošanu. Tas ir iemesls, kāpēc daudzi pedagogi, profesionālo nozaru eksperti (piemēram, būvnieki, datorspeciālisti u.c.) atsakās piedalīties akreditācijas procesā akreditācijas ekspertu komisijas darbā, kas sašaurina ekspertu loku, kā arī var negatīvi ietekmēt izglītības procesa monitoringu. Ar MK noteikumu projektu paredzot, ka akreditācijas ekspertu komisijas vadītājs parakstītu ziņojumu iesniegs dienestā, tādējādi samazinātos izglītības iestāžu akreditācijas izdevumi, jo samazinātos akreditācijas ekspertu komisijai kompensējamie ceļa un komandējumu (darba braucienu) izdevumi. Vienlaikus tas paplašinātu informācijas tehnoloģiju izmantošanu akreditācijas procesā iesaistītajām personām.  Ar MK noteikumu projektu paredzēts atteikties no Izglītības iestāžu, eksaminācijas centru un izglītības programmu akreditācijas komisijas, kas izsaka tikai priekšlikumu par izglītības iestāžu, eksaminācijas centru, izglītības programmu akreditāciju vai akreditācijas atteikumu un izglītības iestādes vadītāja novērtēšanu, bet nepieņem lēmumu par akreditāciju vai tās atteikumu un izglītības iestādes vadītāja novērtēšanu. Tādējādi MK noteikumu projektā nosakot, ka tiks svītrots MK noteikumu Nr. 831 27., 28., 29., 30., 31., 32., 33., 56. un 57. punkts un izteikts jaunā redakcijā MK noteikumu Nr. 831 V nodaļas nosaukums.  Ar MK noteikumu projektu MK noteikumu Nr. 831 60. punktā paredzēts, ka dienests pieņems lēmumu par izglītības iestādes, eksaminācijas centra, izglītības programmas akreditāciju vai izglītības iestādes vadītāja novērtējumu, pamatojoties uz akreditācijas ekspertu komisijas ziņojumu un priekšlikumu. Lai nodrošinātu sabiedrības informētību par izglītības iestādes, eksaminācijas centra un izglītības programmu akreditācijas procesu, dienests atbilstoši spēkā esošajai MK noteikumu Nr. 831 17. punkta redakcijai akreditācijas ekspertu komisijas ziņojuma publiskojamo daļu ievieto dienesta tīmekļa vietnē, kur ikviena ieinteresētā persona var ar to iepazīties un izteikt savu viedokli.  Ar MK noteikumu projektu paredzēts MK noteikumu Nr. 831 34.4., 35.3. un 36.3. apakšpunktu precizēt, lai nodrošinātu nepārprotamu tiesību normu piemērošanu attiecībā uz novērtēšanas kritērijiem izglītības iestāžu un izglītības programmu akreditācijas procesā, nosakot izglītības iestāžu un izglītības programmu akreditācijas termiņu.  Lai novērstu pastāvošā tiesiskā regulējuma nepilnības, mazinātu administratīvo un birokrātisko slogu, kā arī veicinātu izglītības iestāžu vadītāju novērtēšanas lietderību, ar MK noteikumu projektu paredzēts MK noteikumus Nr. 831 papildināt ar jaunu tiesību normu (42.1 punktu), kas paredz izglītības iestādes vadītāja novērtēšanas izņēmuma gadījumu, tas ir, gadījumu, kad izglītības iestādes vadītājs vispār netiek vērtēts – ja pirms izglītības iestādes vadītāja novērtēšanas ir pieņemts lēmums, ka ar izglītības iestādes vadītāju tiks izbeigtas darba tiesiskās attiecības.  Lai nodrošinātu sabiedrības informētību par izglītības iestādes darbību, ar MK noteikumu projektu MK noteikumu Nr. 831 43.1 punktā paredzēts, ka izglītības iestādes vadītāja pašnovērtējuma ziņojums, kas sagatavots pirms izglītības iestādes vadītāja novērtēšanas, katru gadu līdz 1. septembrim jāaktualizē un jāpublicē izglītības iestādes vai dibinātāja tīmekļvietnē. Ar MK noteikumu projektu paredzēts noteikt, ka izglītības iestādes vadītāja pašnovērtējuma ziņojumu dibinātājs saskaņo pirms akreditācijas ekspertu komisijas darba sākuma izglītības iestādē. Atbilstoši MK noteikumiem Nr. 916 187. punktā noteiktajam dokumentu saskaņo, parakstoties uz saskaņojamā dokumenta, parakstot rīkojuma dokumentu, ar kuru saskaņo attiecīgo dokumentu vai pieņemot lēmumu koleģiālās institūcijas sēdē, kurā saskaņo dokumentu. Turklāt, piemēram, elektroniskā formā sagatavotu pašnovērtējuma ziņojumu dibinātājs var saskaņot ar elektronisko parakstu.  Ņemot vērā, ka dienests attiecībā uz izglītības iestāžu vadītāju novērtēšanu ir valsts informācijas sistēmas “Novērtēšanas elektroniskās veidlapas informācijas sistēma” (turpmāk – sistēma NEVIS) turētājs, ar MK noteikumu projektu MK noteikumu Nr. 831 44. punkts precizēts, norādot, ka pieeju sistēmai NEVIS izglītības iestādes vadītāja novērtēšanai gan izglītības iestādes vadītājam, gan dibinātājam piešķir dienests. Turklāt noteikts īsāks izglītības iestādes vadītāja darba izpildes novērtēšanas veidlapas aizpildīšanas laiks, proti, divas nedēļas pirms izglītības iestādē darbu uzsāk akreditācijas ekspertu komisija, lai tā varētu savlaicīgi iepazīties un izvērtēt sistēmas NEVIS darba izpildes novērtēšanas veidlapā norādīto informāciju. Tādējādi akreditācijas ekspertu komisijai tiktu nodrošināta iespēja kvalitatīvi sagatavoties izglītības iestādes vadītāja novērtēšanai. Lai mazinātu administratīvo un birokrātisko slogu, kā arī veicinātu izglītības iestāžu, tostarp privātpersonu dibināto, vadītāju novērtēšanas vienotu kārtību, MK noteikumu projekts paredz gan valsts, gan pašvaldību, gan privātpersonu dibinātajām izglītības iestādēm izglītības iestādes vadītāja novērtēšanu veikt sistēmā NEVIS.  Šobrīd MK noteikumu Nr. 831 61.4. apakšpunktā tiesiskais regulējums attiecībā uz izglītības iestādes, kas īsteno profesionālās ievirzes izglītības programmu, akreditāciju bez akreditācijas ekspertu komisijas ziņojuma, ja izglītības iestāde īsteno citu Latvijas izglītības klasifikācijai atbilstošu tai pašai izglītības programmu kopai piederīgu akreditētu profesionālās vidējās izglītības, tādas pašas vai augstākas pakāpes profesionālās ievirzes izglītības programmu (izņemot sporta profesionālās ievirzes izglītības programmu), bet tās īstenošanas ilgums ir atšķirīgs, ir nesamērīgi plašs, kas rada draudus kvalitatīva izglītības procesa nodrošināšanai. Minēto apliecina situācija, ja izglītības iestāde īsteno licencētas vairākas tai pašai izglītības programmu kopai piederīgas profesionālās ievirzes izglītības programmas, piemēram, “Vijoles spēle”, “Kontrabasa spēle”, “Arfas spēle”, “Kokles spēle” un “Ģitāras spēle”, tad, akreditējot tikai vienu izglītības programmu kopai “Stīgu instrumentu spēles” piederīgu izglītības programmu, izglītības iestādei ir tiesības pieteikties akreditācijai pārējo izglītības programmu īstenošanā MK noteikumu Nr. 831 61.4. apakšpunkta kārtībā, proti, bez akreditācijas ekspertu komisijas darbības un ziņojuma. Šādā kārtībā akreditācija neapliecina izglītības programmas kvalitatīvu īstenošanu, jo, kaut gan izglītības programmas kopa ir viena, tomēr izglītības programmas īstenošanai nepieciešamie personālresursi ir citi un izglītības programmas satura īstenošanā pastāv būtiskas atšķirības, kā arī specifiskas mācību metodes.  Tomēr šāda pieeja MK noteikumu Nr. 831 ir saglabājama gadījumos, ja izglītības iestāde īsteno akreditētu tādu pašu tikai augstākās pakāpes mūzikas vai mākslas profesionālās ievirzes izglītības programmu, līdz ar to nav nepieciešams izglītības kvalitātes novērtēšanai organizēt akreditāciju ar akreditācijas ekspertu komisiju zemākas pakāpes izglītības programmas īstenošanas izvērtēšanai. Izglītības iestādes esošie resursi, telpas, materiāltehniskais nodrošinājums, personālresursi u.c. resursi ir pietiekami un atbilstoši, lai kvalitatīvi īstenotu zemākas pakāpes izglītības programmu. Veicot akreditāciju bez akreditācijas ekspertu komisijas darbības, tiktu ietaupīti gan finanšu, gan administratīvie resursi. Piemēram, ja izglītības iestāde īsteno akreditētu profesionālās ievirzes izglītības programmu “Klavierspēle” (kods 20V212011), dienests bez akreditācijas ekspertu komisijas ziņojuma varētu pieņemt lēmumu akreditēt izglītības iestādi profesionālās ievirzes izglītības programmas “Klavierspēle” (kods 10V212011) īstenošanā. Šāds princips būtu piemērojams arī akreditācijai gadījumos, ja izglītības iestāde īsteno tās pašas izglītības programmu kopas akreditētu profesionālās vidējās izglītības programmu, piemēram, akreditēta profesionālās vidējās izglītības programma “Stīgu instrumentu spēle” (kods 33212021) ar piešķiramo kvalifikāciju “Mūziķis vijolnieks” un tiek akreditēta izglītības iestāde profesionālās ievirzes izglītības programmas “Vijoles spēle” (kods 20V212021) īstenošanā bez akreditācijas ekspertu komisijas.  Šobrīd MK noteikumu Nr. 831 61. punkts neparedz izglītības iestāžu, kas īsteno sporta profesionālās ievirzes izglītības programmas, akreditāciju bez akreditācijas ekspertu komisijas ziņojuma. Lai izglītības iestāžu, kas īsteno profesionālās ievirzes sporta izglītības programmas, akreditācijas procesā nodrošinātu vienlīdzīgus nosacījumus akreditācijai bez akreditācijas ekspertu komisijas ziņojuma, salīdzinot ar citu izglītības programmu (tai skaitā izglītības iestāžu, kas īsteno mūzikas un mākslas profesionālās ievirzes izglītības programmas) akreditācijas procesu, kā arī mazinātu administratīvo slogu profesionālās ievirzes sporta izglītības iestādēm un to dibinātājiem, kā arī mazinātu akreditācijas ekspertu komisiju darba apjomu, MK noteikumu projekts paredz papildināt MK noteikumus Nr. 831 ar 61.4.1 apakšpunktu, kas nosaka akreditācijas procesu bez akreditācijas ekspertu komisijas ziņojuma attiecībā uz izglītības iestādēm, kas īsteno sporta profesionālās ievirzes izglītības programmas. Tādējādi paredzēts tiesiskais regulējums, ka bez akreditācijas ekspertu komisijas ziņojuma akreditē izglītības iestādi, kas īsteno profesionālās ievirzes izglītības programmu, ja izglītības iestāde īsteno citu Latvijas izglītības klasifikācijai atbilstošu tam pašam sporta veidam piederīgu akreditētu tādas pašas vai augstākas pakāpes sporta profesionālās ievirzes izglītības programmu.  Ievērojot to, ka periodiski notiek izmaiņas izglītības iestāžu tīklā (izglītības iestāžu reorganizācija, likvidācija), izglītības infrastruktūras attīstībā, kā arī atšķirīgos izglītības iestāžu akreditācijas termiņus, ar MK noteikumu projektu MK noteikumu Nr. 831 61.6. apakšpunktā paredzēts, ka pagarināt akreditācijas termiņu varēs ne ilgāk par vienu gadu, ja izglītības iestādes un izglītības programmas akreditācijas termiņš beidzas izglītības iestādes reorganizācijas, likvidācijas, izglītības iestādes būvniecības vai telpu renovācijas laikā. Tādējādi tiks nodrošināts, ka visos minētajos gadījumos akreditācijas termiņu varēs pagarināt līdz plānotajam procesa noslēgumam.  Lai ievērotu izglītojamo tiesiskās intereses, tostarp uz kvalitatīvu izglītību, uzlabotu izglītības kvalitāti un nodrošinātu izglītības procesa uzraudzību, MK noteikumu Nr. 831 61. un 63. punktā paredzēts nosacījums, ka bez akreditācijas ekspertu komisijas ziņojuma var pieteikt akreditācijai tikai jaunu izglītības programmu, un šādā gadījumā izglītības iestādes un izglītības programmas akreditācija veicama tikai vienu reizi.  Ar MK noteikumu projektu paredzēts, ka atbilstoši MK noteikumu Nr. 831  68. punktā noteiktajam dienests, pieņemot lēmumu par izglītības iestādes, eksaminācijas centra, izglītības programmas akreditāciju uz diviem gadiem vai par akreditācijas atteikumu, izglītības iestādes vadītājam vai eksaminācijas centra vadītājam izsniegs dienesta vadītāja parakstītu lēmumu, bet neizsniegs akreditācijas lapu. Atbilstoši spēkā esošajam MK noteikumu Nr. 831  68. punkta tiesiskajam regulējumam dienests šobrīd izglītības iestādei vai eksaminācijas centram, dublējot lēmumā norādīto informāciju, izsniedz arī akreditācijas lapu, kuras turpmākā izmantošana nav pamatojama un lietderīga. Dienestam, atsakoties no akreditācijas lapu izsniegšanas, tiks mazināts administratīvais un birokrātiskais slogs, taupīti resursi, kā arī netiks dublēta informācija par akreditācijas termiņu gan administratīvajā aktā (lēmumā par izglītības iestādes, eksaminācijas centra un izglītības programmas akreditāciju), gan akreditācijas lapā. Tādējādi ar MK noteikumu projektu paredzēts redakcionāls grozījums MK noteikumu Nr. 831 73. punktā un paredzēts svītrot MK noteikumu Nr. 831 4., 5., 6. un 7. pielikumu – izglītības iestādes akreditācijas lapas veidlapa, eksaminācijas centra akreditācijas lapas veidlapa, izglītības iestādes akreditācijas lapas veidlapa izglītības programmas īstenošanā un izglītības programmas akreditācijas lapas veidlapa.  Saistībā ar izglītības iestādes, eksaminācijas centra vai izglītības programmas akreditāciju uz sešiem gadiem ar MK noteikumu projektu paredzēts MK noteikumus Nr. 831 papildināt ar jaunu tiesību normu (68.1 punktu), paredzot, ka turpmāk dienests izglītības iestādes vai eksaminācijas centra vadītājam neizsniegs akreditācijas lēmumu, bet dienestā iesniegtajā akreditācijas ekspertu komisijas ziņojuma priekšlikuma daļā dienesta vadītājs izdarīs atzīmi par akreditāciju, akceptējot akreditācijas ekspertu komisijas priekšlikumu. Šis akcepts ļaus informāciju par izglītības iestādes, eksaminācijas centra vai izglītības programmas akreditācijas termiņu uz sešiem gadiem ievadīt Valsts izglītības informācijas sistēmā (turpmāk – VIIS). Informāciju par izglītības iestādes, eksaminācijas centra un izglītības programmas akreditāciju gan uz diviem gadiem, gan sešiem gadiem dienests ievadīs VIIS. Ieraksti VIIS ir publiski pieejami, tas ir, jebkurai personai ir tiesības iegūt informāciju no šīs sistēmas, kā arī ieraksts šajā sistēmā ir uzskatāms par publiski ticamu, līdz ar to trešās personas var paļauties uz šo ierakstu pareizību un attiecīgi rīkoties. Vienlaikus atbilstoši spēkā esošajai MK noteikumu Nr. 831 17. punkta redakcijai akreditācijas ekspertu komisijas publiskojamo daļu dienests ievieto dienesta tīmekļvietnē, nodrošinot sabiedrības informēšanu par akreditācijas procesa rezultātu attiecīgajā izglītības iestādē vai eksaminācijas centrā. Gadījumā, ja akreditācijas ekspertu komisija dienestam iesniegs priekšlikumu izglītības iestādes, eksaminācijas centra un izglītības programmas akreditācijai uz sešiem gadiem, bet dienesta vadītājs, izvērtējot dienesta rīcībā esošos faktus un informāciju, neakceptēs akreditācijas ekspertu komisijas priekšlikumu (dienesta vadītāja lēmums atšķiras no akreditācijas ekspertu komisijas ziņojumā izteiktā priekšlikuma), tad dienests sagatavos un izglītības iestādes vai eksaminācijas centra vadītājam izsniegs dienesta vadītāja parakstītu lēmumu par akreditāciju uz diviem gadiem vai akreditācijas atteikumu.  Atbilstoši Ministru kabineta 2014. gada 19. augusta noteikumos Nr. 496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” noteiktajam par pretendentu atlasi un iecelšanu amatā atbild izglītības iestādes vai izglītības pārvaldes dibinātājs. Akreditācijas procesa un izglītības iestādes vadītāja novērtēšanas procesa mērķis ir nepārtraukta pilnveide. Akreditācijas ekspertu komisijas ziņojums vai izglītības iestādes vadītāja profesionālās darbības novērtēšanas ziņojums (turpmāk – novērtēšanas ziņojums) satur ne tikai vērtējumu, bet arī ieteikumus izglītības iestādes darbības vai izglītības iestādes vadītāja profesionālās darbības uzlabošanai, kuru izpildi dibinātājs regulāri pārrauga un sniedz atbalstu. Ar MK noteikumu projektu MK noteikumu Nr. 831 69. punktā paredzēts, ka pēc lēmuma pieņemšanas izglītības iestādes vai eksaminācijas centra vadītājs un dibinātājs elektroniski saņems akreditācijas ekspertu komisijas ziņojumu vai novērtēšanas ziņojumu.  Lai mazinātu administratīvo slogu un racionāli izmantotu resursus, ar MK noteikumu projektu MK noteikumu Nr. 831 70. punktā turpmāk nav paredzēts, ka dienests izsniedz lēmumu vai papildina lēmumu gadījumā, ja ir izsniegta jauna licence jau akreditētai izglītības programmai vai papildināta izglītības programmas īstenošanas vietas adrese. Šobrīd dienests sagatavo lēmumu par licences izsniegšanu un lēmumu par jaunu izglītības programmu īstenošanas vietu adresēm un minētā informācija tiek ievadīta VIIS. Tādējādi VIIS esošā informācija ir attiecināma arī uz izglītības programmu akreditāciju un jauna administratīvā akta izdošana nav lietderīga.  Lai nodrošinātu Oficiālās elektroniskās adreses likuma 5. pantā un pārejas noteikumos noteikto par oficiālās elektroniskās adreses izmantošanu, ar MK noteikumu projektu paredzēts papildināt MK noteikumu Nr. 831 1. un 3. pielikumu, nosakot, ka izglītības iestādes saziņas nodrošināšanai starp dienestu un izglītības iestādes vadītāju izmanto oficiālo elektronisko adresi, ja ir aktivizēts oficiālās elektroniskās adreses konts.  Vienlaikus ar MK noteikumu projektu paredzēta redakcionālu grozījumu izdarīšana MK noteikumu Nr. 831 20., 59. punktā un 3. pielikumā. |
| 3. | Projekta izstrādē iesaistītās institūcijas un publiskas personas kapitālsabiedrības | MK noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts ietekmē Izglītības iestāžu reģistrā reģistrētas izglītības iestādes (tai skaitā privātpersonu dibinātās) (kopā 2401):  - vispārējās izglītības iestādes – 731;  - profesionālās pamata un vidējās izglītības iestādes – 55;  - profesionālās ievirzes izglītības iestādes – 242;  - profesionālās tālākizglītības un pilnveides izglītības  iestādes – 657;  - speciālās izglītības iestādes – 57,  - pirmsskolas izglītības iestādes – 659,  to vadītājus un dibinātājus.  Izglītības iestāžu reģistrā reģistrētas privātpersonu dibinātās izglītības iestādes (kopā 881):  - vispārējās izglītības iestādes – 62;  - profesionālās pamata un vidējās izglītības iestādes – 14;  - profesionālās ievirzes izglītības iestādes – 37;  - profesionālās tālākizglītības un pilnveides izglītības  iestādes – 623;  - pirmsskolas izglītības iestādes – 145. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektā privātpersonu dibināto izglītības iestāžu vadītāju pašnovērtēšanas procesā un novērtēšanā ir paredzēts izmantot sistēmu NEVIS kā vērtēšanas instrumentu. |
| 3. | Administratīvo izmaksu monetārs novērtējums | 1. Izglītības iestādes vadītāja profesionālās darbības novērtēšanas iesnieguma, dzīves gājuma apraksta (*Europass* CV) un pašnovērtējuma ziņojuma sagatavošanas administratīvās izmaksas (MK noteikumu Nr. 831 43. punkts):   C = (1 h x 6.56 *euro*/h) + (80 h x 6.56 *euro*/h) x (60 subjekti x 1 reizi gadā) = 918.4 *euro*.  2) Izglītības iestādes vadītāja pašnovērtējuma veidlapas aizpildīšana sistēmā NEVIS (MK noteikumu Nr. 831  44. punkts):  C = (8 h x 6.56 *euro*/h) x (60 subjekti x 1 reizi gadā) = 3148.8 *euro*.  3) Dienesta administratīvās izmaksas par izglītības iestādes vadītāja un dibinātāja informēšanu par akreditācijas ekspertu komisijas sastāvu (MK noteikumu Nr. 831 7.2. apakšpunkts):  C = (40 h x 4.68 *euro*/h) x (60 subjekti x 1 reizi gadā) = 187.2 x 60 = 11232 *euro*.  4) Akreditācijas ekspertu komisijas administratīvās izmaksas par izglītības iestādes vadītāja novērtēšanas ziņojuma un priekšlikuma sagatavošanu (MK noteikumu Nr. 831 52. punkts):  C = (40 h x 2.84 *euro*/h) x (60 subjekti x 1 reizi gadā) = 6816 *euro*.  5) Dienesta administratīvās izmaksas par lēmuma pieņemšanu (MK noteikumu Nr. 831 60.8. un 60.9. apakšpunkts):  C = (2 h x 5.83 *euro*/h) x (5 subjekti x 12 reizes gadā) = 699.6 *euro*.  6) Dienesta administratīvās izmaksas par dokumentu izsniegšanu (MK noteikumu Nr. 831 68.7. un 68.8. apakšpunkts):  C = (1 h x 12.76 *euro*/h) x (5 subjekti x 12 reizes gadā) = 765.5 *euro*.  7) Dienesta administratīvās izmaksas par lēmuma pieņemšanu (MK noteikumu Nr. 831 68.10. apakšpunkts (lēmums par izglītības iestādes vadītāja novērtējuma anulēšanu)):  C = (2 h x 5.83 *euro*/h) x (3 subjekti x 12 reizes gadā) = 419,76 *euro*.  8) Dienesta administratīvās izmaksas par novērtēšanas ziņojuma un priekšlikuma nosūtīšanu izglītības iestādes vadītājam un dibinātājam (MK noteikumu Nr. 831 69. punkts):  C = (0.25 h x 4.16 *euro*/h) x (60 subjekti x 1 reizi gadā) = 62.4 *euro*.  9) Izglītības iestādes administratīvās izmaksas par dienesta informēšanu par rīcības plāna izpildi (MK noteikumu Nr. 831 55. punkts):  C = (2 h x 6.56 *euro*/h) x (60 subjekti x 1 reizi gadā) = 787.2 *euro*.  10) Dienesta administratīvās izmaksas par novērtēšanas ziņojumu glabāšanu:  C = (0.67 h x 4.64 *euro*/h) x (60 subjekts x 1 reizi gadā) = 186,53 *euro*.  Kopējās administratīvās izmaksas 25036.19 *euro*. |
| 4. | Atbilstības izmaksu monetārs novērtējums | 1) Izglītības iestādes vadītāja profesionālās darbības novērtēšanas iesnieguma, dzīves gājuma apraksta (*Europass* CV) un pašnovērtējuma ziņojuma sagatavošanas administratīvās izmaksas (MK noteikumu Nr. 831 43. punkts):  C = (1 h x 6.56 *euro*/h) + (80 h x 6.56 *euro*/h) x (60  subjekti) = 918.4 *euro*.  2) Izglītības iestādes vadītāja pašnovērtējuma veidlapas aizpildīšana sistēmā NEVIS (MK noteikumu Nr. 831  44. punkts):  C = (8 h x 6.56 *euro*/h) x (60 subjekti) = 3148,8 *euro*.  Kopējās atbilstības izmaksas 4067.2 *euro*. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru  2020.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 906 677 | 45 399 | 909208 | 45 399 | 909208 | 45 399 | 45 399 |
| 1.1. valsts pamatbudžets, tai skaitā ieņēmumi no maksas pakalpoju-miem un citi pašu ieņēmumi | 906 677 | 45 399 | 909208 | 45 399 | 909208 | 45 399 | 45 399 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 906 677 | 45 399 | 909208 | 45 399 | 909208 | 45 399 | 45 399 |
| 2.1. valsts pamatbudžets | 906 677 | 45 399 | 909208 | 45 399 | 909208 | 45 399 | 45 399 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar “+” zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Katrā gadā plānotas privātpersonu dibināto izglītības iestāžu vadītāju novērtēšanas:   |  |  | | --- | --- | | Gads | Plānotās privātpersonu dibināto izglītības iestāžu vadītāju novērtēšanas: | | 2018. | 60 | | 2019. | 60 | | 2020. | 60 | | 2021. | 60 | | Kopā | 240 |   Privātpersonu dibināto izglītības iestāžu vadītāju novērtēšana tiks uzsākta ar MK noteikumu projekta spēkā stāšanās brīdi reizi sešos gados kopā ar kārtējo akreditāciju. Privātpersonu dibināto pirmsskolas izglītības iestāžu vadītāju novērtēšana uzsākta  2018. gadā un tiks veikta sešu gadu laikā.  Piemērs: Aprēķinā izmantotas plānotās privātpersonu dibināto izglītības iestāžu vadītāju novērtēšanas.  Saskaņā ar Ministru kabineta 2017. gada 12. septembra noteikumiem Nr. 541 “Izglītības kvalitātes valsts dienesta maksas pakalpojumu cenrādis” tiks izrakstīts rēķins maksātājam – izglītības iestādes dibinātājam vai pašai izglītības iestādei. Aprēķins vienai izglītības iestādes vadītāja vērtēšanai ir vienāds gan valsts un pašvaldību, gan privātajā sektorā.  2018. gadā budžeta izdevumi 45 399.00 *euro* apmērā,  tai skaitā 45 399.00 *euro* apmērā privātajā sektorā: atlīdzība trīs akreditācijas ekspertu komisijas ekspertiem (tai skaitā komisijas vadītājam) par izglītības iestādes vadītāja novērtēšanu 648.65 *euro* (1.2 x 540.55, kopā ar darba devēja valsts sociālās apdrošināšanas obligāto iemaksu (turpmāk – DD VSAOI) 24.09%) x 60 plānotās vērtēšanas = 38 919.00 *euro*, tai skaitā atalgojums akreditācijas ekspertu komisijas  ekspertam – 31 363.53 *euro* un DD VSAOI – 7 555.47 *euro.* Izdevumi par pakalpojumiem, ņemot vērā sasniedzamos rezultātus: komandējuma dienas naudas izdevumi 1 080 *euro*, ceļa izdevumi 5 400 *euro*. Pakalpojumi kopā: 6 480 *euro*.  2019. gadā budžeta izdevumi 45 399.00 *euro* apmērā,  tai skaitā 45 399.00 *euro* apmērā privātajā sektorā: atlīdzība trīs akreditācijas ekspertu komisijas ekspertiem (tai skaitā akreditācijas ekspertu komisijas vadītājam) par izglītības iestādes vadītāja novērtēšanu 648.65 *euro* (1.2 x 540.55, kopā ar DD VSAOI 24.09%) x 60 plānotās vērtēšanas = 38 919.00 *euro*, tai skaitā atalgojums akreditācijas ekspertu komisijas ekspertam – 31 363.53 *euro* un DD VSAOI – 7 555.47 *euro.* Izdevumi par pakalpojumiem, ņemot vērā sasniedzamos rezultātus: komandējuma dienas naudas izdevumi 1 080 *euro*, ceļa izdevumi 5 400 *euro*. Pakalpojumi kopā: 6 480 *euro*.  2020. gadā budžeta izdevumi 45 399.00 *euro* apmērā,  tai skaitā 45 399.00 *euro* apmērā privātajā sektorā: atlīdzība trīs akreditācijas ekspertu komisijas ekspertiem (tai skaitā komisijas vadītājam) par izglītības iestādes vadītāja novērtēšanu 648.65 *euro* (1.2 x 540.55, kopā ar DD VSAOI 24.09%) x 60 plānotās vērtēšanas = 38 919.00 *euro*, tai skaitā atalgojums akreditācijas ekspertu komisijas ekspertam – 31 363.53 *euro* un DD VSAOI – 7 555.47 *euro.* Izdevumi par pakalpojumiem, ņemot vērā sasniedzamos rezultātus: komandējuma dienas naudas izdevumi 1 080 *euro*, ceļa izdevumi 5 400 *euro*. Pakalpojumi kopā: 6 480 *euro*.  2021. gadā budžeta izdevumi 45 399.00 *euro* apmērā,  tai skaitā 45 399.00 *euro* apmērā privātajā sektorā: atlīdzība trīs akreditācijas ekspertu komisijas ekspertiem (tai skaitā komisijas vadītājam) par izglītības iestādes vadītāja novērtēšanu 648.65 *euro* (1.2 x 540.55, kopā ar DD VSAOI 24.09%) x 60 plānotās vērtēšanas = 38 919.00 *euro*, tai skaitā atalgojums akreditācijas ekspertu komisijas ekspertam – 31 363.53 *euro* un darba devēja VSAOI – 7 555.47 *euro.* Izdevumi par pakalpojumiem, ņemot vērā sasniedzamos rezultātus: komandējuma dienas naudas izdevumi 1 080 *euro*, ceļa izdevumi 5 400 *euro*. Pakalpojumi kopā: 6 480 *euro*.  Dienests turpinās izglītības iestāžu vadītāju novērtēšanu arī turpmākajos gados tajā pašā finanšu apjomā kā 2020. un 2021. gadā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts tiks īstenots Izglītības un zinātnes ministrijas esošo budžeta līdzekļu ietvaros, tādējādi nav nepieciešams veidot jaunas amata vietas. | | | | | | |
| 8. Cita informācija | Nav. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Saistībā ar MK noteikumu projektu nepieciešami Ministru kabineta  2007. gada 6. marta noteikumu Nr. 165 “Noteikumi par profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamo dokumentāciju” grozījumi, izslēdzot no profesionālās izglītības iestādes pedagoģiskā procesa un eksaminācijas centra profesionālās kvalifikācijas ieguves organizēšanai nepieciešamajiem dokumentiem izglītības iestādes, izglītības programmas un eksaminācijas centra akreditācijas lapu. |
| 2. | Atbildīgā institūcija | Dienests. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par plānotajiem grozījumiem Izglītības likumā saistībā ar privātpersonu dibināto izglītības iestāžu vadītāju novērtēšanu publicēta interneta vietnē: http://titania.saeima.lv/LIVS12/SaeimaLIVS12.nsf/0/7D6 AB6D32625A2F4C225804C00235B5D?.  Ar MK noteikumu projektu izdarāmajiem grozījumiem MK noteikumos  Nr. 831 dienests informēja Izglītības un zinātnes ministrijas, Latvijas Izglītības un zinātnes darbinieku arodbiedrības, Latvijas Nacionālā kultūras centra, Latvijas Darba devēju konfederācijas, Valsts izglītības satura centra, arodbiedrības “Latvijas izglītības vadītāju asociācija”, Latvijas Pašvaldību savienības, biedrības “Pirmsskolas izglītības asociācija” un biedrības “Lauksaimnieku organizāciju sadarbības padome” pārstāvjus 2018. gada  28. februāra Izglītības iestāžu, eksaminācijas centru un izglītības programmu akreditācijas komisijas sēdē.  MK noteikumu projekts 2018. gada 29. jūnijā publicēts dienesta tīmekļvietnē https://ikvd.gov.lv/akreditacija-vaditaja-novertesana/. |
| 2. | Sabiedrības līdzdalība projekta izstrādē | MK noteikumu projekta izstrādes procesā dienests konsultējās ar Izglītības un zinātnes ministrijas un Latvijas Nacionālā kultūras centra pārstāvjiem. |
| 3. | Sabiedrības līdzdalības rezultāti | MK noteikumu projekta izstrādes procesā no sabiedrības pārstāvjiem dienests nesaņēma būtiskus priekšlikumus. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts paplašina dienesta funkciju loku, nosakot pienākumu nodrošināt privātpersonu dibināto izglītības iestāžu vadītāju profesionālās darbības novērtēšanu, kā arī no 2018. gada 1. janvāra jāveic pirmsskolas izglītības iestāžu vadītāju profesionālās darbības novērtēšanu. Saistībā ar MK noteikumu projekta izpildi dienestā netiks veidotas jaunas amata vietas.  Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vīza:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs Edgars Severs

I.Juhņēviča

inita.juhnevica@ikvd.gov.lv